Αποτελεσματικότητα μιας παρέμβασης κριτικής διδασκαλίας της Ιστορίας μέσα από πηγές ως προς την επίδοση και τη συμπεριφορική και συναισθηματική εμπλοκή των μαθητών και μαθητριών Λυκείου
Creators: name: Κυριαζή, Ευαγγελία Ναούμ
Publisher: name: Aristotle University of Thessaloniki
Year: 2019
Subjects: Γνωστικές στρατηγικές βάθους
Ιστορικές πηγές
Σχολική εμπλοκή
Depth cognitive strategies
Historical sources
School engagement

description: Η παρούσα έρευνα είναι μια ημι-πειραματική έρευνα παρέμβασης μικρής διάρκειας (τεσσάρων διδακτικών ωρών) στο πλαίσιο του σχολείου στο μάθημα της Ιστορίας της Α΄Λυκείου. Οι βασικές αρχές της παρέμβασης ακολουθούν το διδακτικό μοντέλο της κατευθυνόμενης διερευνητικής μάθησης. Στόχος ήταν μέσα από τη χρήση γνωστικών στρατηγικών βάθους και με εργαλείο τις ιστορικές πηγές να αυξήσει τη συμπεριφορική και συναισθηματική εμπλοκή των μαθητών-τριών και να αναπτύξει μια κριτική και αναστοχαστική διάθεση απέναντι στην ιστορική γνώση η οποία θα αποτυπώνεται στις επιδόσεις στο μάθημα της Ιστορίας. Στην έρευνα συνολικά συμμετείχαν μαθητές-τριες της Α' Λυκείου, από τέσσερα τμήματα χωρισμένα σε δύο ομάδες: πειραματική και ελέγχου. Η αποτελεσματικότητα της παρέμβασης αξιολογήθηκε σε γνωστικό επίπεδο και στο επίπεδο της συμπεριφορικής και συναισθηματικής εμπλοκής κατά τη διάρκεια της παρέμβασης. Πιο συγκεκριμένα, σε γνωστικό επίπεδο αξιολογήθηκε πριν και μετά τη διδακτική παρέμβαση με φύλλα εργασίας τα οποία περιλάμβαναν ερωτήσεις μνήμης και ερωτήσεις κατανόησης μετά την ανάγνωση πηγών, ενώ στο επίπεδο της εμπλοκής με ερωτηματολόγια αυτο-αναφορών.Τα αποτελέσματα των αναλύσεων διακύμανσης έδειξαν ότι οι δύο ομάδες δεν διέφεραν ως προς την προηγούμενη σχετική ιστορική γνώση ούτε ως προς την εμπλοκή ,πριν την παρέμβαση. Όπως ήταν αναμενόμενο, και οι δύο ομάδες βελτίωσαν σημαντικά την επίδοσή τους και στα δύο είδη ερωτήσεων μετά από τη διδασκαλία της συγκεκριμένης ενότητας, αλλά η βελτίωση της επίδοσης της πειραματικής ομάδας ήταν σημαντικά μεγαλύτερη από αυτήν της ομάδας ελέγχου. Επίσης, η πειραματική ομάδα ανέφερε σημαντικά υψηλότερη τρέχουσα συμπεριφορική και συναισθηματική εμπλοκή και σημαντικά χαμηλότερο αίσθημα ανίας από ότι η ομάδα ελέγχου κατά τη διάρκεια της παρέμβασης. Στην εργασία συζητιούνται οι εκπαιδευτικές εφαρμογές των αποτελεσμάτων αναφορικά με τη διδακτική του μαθήματος της Ιστορίας
description: The present study is a semi-experimental short-term intervention study (four teaching hours) in High School History lesson.The intervention’s basic principles follow the instructional model of guided exploratory learning. The aim was through the use of depth cognitive strategies and using historical sources as a tool to increase the behavioral and emotional engagement of students and to develop a critical and reflective disposition in historical knowledge that will be reflected in the performance in History lesson. The study involved first grade high school students from four classes divided into two groups: experimental and control. The effectiveness of the intervention was assessed at cognitive level and at the level of behavioral and emotional engagement during the intervention.Specifically, at the cognitive level it was assessed before and ater the teaching intervention with worksheets that included memory and comprehension questions after reading documents, and at the level of engagement with self-report questionnaires. The results of the variance analysis showed that the two groups did not differ in terms of prior relevant historical knowledge or prior engagement in History lesson before the intervension. As expected, both groups significantly improved their performance on both types of questions after teaching this module, but the performance of the experimental group was significantly greater than that of the control group. The experimental group also reported significantly higher current behavioral and emotional engagement and significantly lower incidence of dementia than the control group during the intervention. Finally are discussed the educational implications of the results for the history lesson